Too Much Love Will Kill You

Too Much Love Will Kill You è na canzuna scritta diBrian May, Frankl Musker e Elizabeth Lamers, pubbricata ntô 1992 di Brian May comu secuunu síngulu nnô so primu album Back to the Light.

La canzuna fu scritta tra lu jinnaru 1988 e lu frivaru 1989 duranti la sissioni di riggistrazzioni pi lu tridicésimu album dî Queen The Miracle ma nun fu nziruta nnâ tracklist finali dû pruggettu 'n quantu, na virsioni demo, fu ritinuta pocu cummincenti rispettu ad àutri canzuni di l'album.
Lu branu fu cantatu di May (accumpagnatu sulu dî  tasteri sunati dû stissu May e di Spike Edney) duranti u Freddie Mercury Tribute Concert, riggistratu ô stadiu di Wembley lu 20 di aprili 1992.
La virsioni di May, si cunfrunta cu chidda succissivamenti pubbricata dî Queen, è 'n chiavi acústica.

La virsioni dî Queen

Tra lu 1993 e lu 1995, quasi dui anni doppu la morti di Freddie Mercury, li Queen turnaru 'n studio pi travagghiari supra matiriali pricidentimenti riggistratu ô fini di pubbricari nu album pòstumu, lu títulu avissi statu Made in Heaven. 
Fu accussì ca tra li tridici canzuni dû discu, pubbricatu nnô nuvèmmiru 1995, vinni scigghiuta Too Much Love Will Kill You. Vinni utilizzata la traccia vucali di Mercury, riggistrata ntra jinnaru 1988 e frivaru 1989 (duranti la sissioni di riggistrazzioni pi l'album  The Miracle) e li rimanenti cumpunenti dû gruppu cci custrueru na nova basa strumintali. Lu branu fu pubbricatu puru supra síngulu lu 26 di frivaru 1996.
Ntô 2010 lu síngulu fu ripubbricatu arreri nnô box set  Queen: The Singles Collection Volume 4.